# 1.4. Tedes un plan

# Paso a paso

Como acabades de ver, seredes quen de usar a vosa arte para unha causa xusta. A receita será sinxela: só teredes que mesturar a vosa creatividade, os contidos sobre a linguaxe visual e as regras de composición que aprenderedes, cun chisco sobre a historia dos carteis.

Como levaredes o voso plan a cabo?

## Audio

audio/wav

Paso 1 | Creade os grupos e parade a pensar: que pasa na vosa contorna? Como afecta o problema da violencia de xénero ás persoas que coñecedes e mesmo a vós? Que opinións hai ao respecto? Farédelo mediante unha chuvia de ideas na que participará toda a clase.
Paso 2 | Comprobaredes canto sabedes xa sobre linguaxe visual e composición, completando unha serie de probas en liña.
Paso 3 | Aprenderedes que é a linguaxe visual, para que serve e os seus elementos. Tamén sobre composición e os tipos que existen. Logo, poñeredes en práctica o aprendido mediante actividades en grupo e individuais.
Paso 4 | Neste intre xa seredes uns expertos e expertas da linguaxe visual e a composición; toca agora recoñecer e analizar diferentes tipos de carteis.
Paso 5 | Por fin, chega o momento de poñer en práctica todo o aprendido nesta unidade: crearedes en grupo os vosos propios carteis reivindicativos para a celebración do 25N. Mediante creativos deseños, alzaredes a vosa voz contra a violencia de xénero.
Paso 6 | É o momento de amosar as vosas creacións: expoñeredes conxuntamente os vosos carteis e analizaredes os resultados do traballo realizado. Tamén prepararedes unha mostra pública dos carteis na vosa contorna, para que todo o mundo admire a vosa arte!

## Lectura facilitada

Seredes quen de usar a vosa arte para unha causa xusta.

Como levaredes o voso plan a cabo?

Paso 1 | Creade os grupos. Preguntádevos: Que pasa na vosa contorna? Como afecta o problema da violencia de xénero ás persoas que vos rodean e mesmo a vos? Que opinións hai ao respecto? Farédelo mediante unha chuvia de ideas na que participará toda a clase.
Paso 2 | Comprobaredes canto sabedes xa sobre linguaxe visual e composición, completando unha serie de probas en liña.
Paso 3 | Aprenderedes que é a linguaxe visual, para que serve e os seus elementos. Tamén sobre composición e os tipos que existen. Logo, poñeredes en práctica o aprendido mediante actividades en grupo e individuais.
Paso 4 | Neste intre xa seredes uns expertos e expertas da linguaxe visual e a composición. Toca agora recoñecer e analizar diferentes tipos de carteis.
Paso 5 | Por fin chega o momento de poñer en práctica todo o aprendido nesta unidade: Crearedes en grupo os vosos propios carteis reivindicativos para a celebración do 25N. Mediante creativos colaxes, alzaredes a vosa voz contra a violencia de xénero.
Paso 6 | É o momento de amosar as vosas creacións: Expoñeredes conxuntamente os vosos carteis. Analizaredes os resultados do traballo realizado. Prepararedes unha mostra pública dos carteis na vosa contorna, para que todo o mundo admire a vosa arte!

## Audio

audio/wav

Licenciado baixo a Licenza Creative Commons Atribución Non-comercial Compartir igual 3.0

Feito con eXeLearning (Nova xanela)