# 1.1. A situación de partida

# Introdución ao reto

Para comezar, ides ver unha curtametraxe que amosará a terrible testemuña dunha muller que viviu en primeira persoa un caso violencia.

A través da súa historia, poderedes reflexionar sobre a gravidade desta problemática e a importancia de crear un mundo máis igualitario e respectuoso.

## Lectura facilitada

Ides ver unha curtametraxe que amosará unha terrible testemuña.

A dunha muller que viviu en primeira persoa este tipo de violencia.

Poderedes reflexionar sobre a gravidade desta problemática.

Tamén sobre importancia de crear un mundo máis igualitario e respectuoso.

# Debate

Despois de ver a curtametraxe, comentade en grupo estas cuestións:

- Que sentistes ao escoitar esta testemuña? Houbo algo que vos impactou especialmente?
- Que tipos de violencia aparecen na súa historia? Sempre é fácil identificala?
- Como pensades que afecta ás vítimas vivir esta situación?
- Por que credes que segue existindo a violencia de xénero?
- Que podedes facer vós para previr e combater esta problemática?

Ao final, compartide unha conclusión sobre o que aprendestes ou algo que vos fixo reflexionar.

## Lectura facilitada

Agora que vistes a curtametraxe, falade en grupo sobre estas preguntas:

- Como vos fixo sentir esta historia?
- Houbo algo que vos chamou moito a atención?
- Que tipos de violencia aparecen?
- Pensades que sempre é fácil recoñecela?
- Como credes que se sente unha persoa que vive esta situación?
- Por que pensades que segue existindo a violencia de xénero?
- Que podedes facer cada un de vós para evitala?

Ao final, poñédevos de acordo nunha conclusión sobre o que aprendestes ou algo que vos fixo pensar.

## Audio

audio/wav

Licenciado baixo a Licenza Creative Commons Atribución Non-comercial Compartir igual 3.0

Feito con eXeLearning (Nova xanela)